Karansén 7
Kitabu ba a fɔ kô Alla la Mansaya, wô kɔrɔ yé mun di ?
1. Alla la Mansaya yé mun di ?
Alla la Mansaya yé sankolo gbafarnama lé di. A dina dunuɲan gbafarnamalu bɛɛ mafalin, ka Alla diyana kô kɛ sankolo dɔ ani dukolo kan. Kibaro ɲuman lé wô di. Mɔɔlu yé afɛ ka mansaya ɲuman sɔrɔn, a dôn tɛna mɛnna butun, Alla la Mansaya dina wô kɛ élu ɲɛ. A dina bɛn ladôn mɔɔnifinlu bɛɛ tɛma dukolo kan. — Mɛn karan Daniyɛli 2:44, TMN ; Matiyu 6:9, 10 ; 24:14.
Mansa yé Mansaya bɛɛ kunna. Yahuwa bara a Dén kɛɛ suwandi ka a kɛ Mansa di ala Mansaya kunna. — Mɛn karan Lankɛnɛmaya 11:15.
2. Munna Isa bɛnni Mansaya wô rɔ ?
Isa bɛnni Mansaya wô rɔ, kamasɔrɔn télénbaya diyani a ɲɛ (Hébrelu 1:9). Mɔɔlu madɛmɛn sé yé Isa bolo, kamasɔrɔn a totɔ sankolo dɔ ka mansaya kɛ dukolo kan. A lawulini kɔ, Isa yɛlɛla sankolo dɔ ka a sii Yahuwa kinibolo fɛ, ka to mansaya makɔnɔnna (Hébrelu 10:12, 13). Alla fanan ka a sii mansaya rɔ. — Mɛn karan Daniyɛli 7:13, 14, TMN.
3. Djônlu ni Isa kɛtɔ Mansaya wô kɛla ?
A yé fɔla mɔɔ mɛnlu ma kô “ mɔɔ sanimanlu ”, Isa ni wôlu di mansaya kɛ sankolo dɔ (Daniyɛli 7:27, TMN). Isa ka ala karandén dôlu suwandi, ka élu tɔɔ la kô “ kélalu ”. Mɔɔ saniman fɔlɔlu kɛla Isa la kélalu lé di, mɛnlu tola kankéléntii di. Yahuwa yé a kan ka mɔɔ sanimanlu suwandi dɛnkɛnɛya mɔɔ kɛɛmalu ni musomalu tɛ. Ikômi Isa, élu fanan yé lawulila fadibanku niilama lé di. — Mɛn karan Yohana 14:1-3 ; Kôrɛnte kalu I 15:42-44.
Mɔɔ djaté djuma watɔ sankolo dɔ ? Isa yé élu kilila kô : “ Saa kurunin ” (Luku 12:32). Élu dina kɛ mɔɔ wa kɛmɛ ni mɔɔ wa binani ni mɔɔ wa nani (144 000) lé di. Isa ni wôlu di mansaya kɛ dukolo kunna. — Mɛn karan Lankɛnɛmaya 14:1.
4. Mun kɛla Isa la Mansaya damina rɔ ?
Alla ka Isa sii Mansaya rɔ san wa kélén san kɛmɛ kɔnɔndɔ ni san tan ni nanina (1914) lé la *. Isa la kɛwali fɔlɔ kɛla Sétana ni ala mɛlɛka djuulu lafili kô lé di dukolo kan. Sétana mɔnɛla wô rɔ, wô kôsɔn a yé gbalô siyaman lala mɔɔlu kan dukolo kan (Lankɛnɛmaya 12:7-10, 12). Kabi wô kɛla, mɔɔnifinlu la tɔrɔya bara wara kôdjuya. Kɛlɛ, kɔnkɔ, djankarô djuulu ani dugu yɛrɛyɛrɛ bɛɛ yé “ tɔmaséré ” lé di, mɛn yé a yirala kô Alla la Mansaya kɛtɔ kô bɛɛ ɲabɔla dukolo kan, wati suduɲani dɔ. — Mɛn karan Luku 21:7, 10, 11, 31.
5. Alla la Mansaya yé mun kɛla bii, a dôn kɛtɔ mun kɛla sini ?
Alla la Mansaya yé a kan ka mɔɔ siyaman ladɛn, mɛnlu bɔni djamana suu bɛɛ rɔ, kawandili sabu rɔ dukolo bɛɛ kan. Bii, fanmadjila siyaman yé sɔnna Isa la Mansaya ma. Alla la Mansaya di élu lakanda a ba kɛ kôdjulu ni kôdjukɛlalu bɔla dukolo kan tuma mɛn. Wô rɔ mɛnlu bɛɛ yé afɛ ka Alla la Mansaya la barayi sɔrɔn, élu kakan ka élu fanmadji Isa kɔrɔ. — Mɛn karan Lankɛnɛmaya 7:9, 14, 16, 17.
San wa kélén (1 000) kɔrɔ, Alla la Mansaya di Alla miriya fɔlɔ dafa ka bɛn mɔɔnifinlu la kô ma. Dukolo bɛɛ di mafalin Aridjana di ikômi Alla tɛrɛ afɛ ɲamɛn. San wa kélén (1 000) wô kɔ, Isa di Mansaya di a Fa ma kɔtunu (Kôrɛnte kalu I 15:24-26). Mɔɔ dô yé i ɲanan, i yé afɛ ka Alla la Mansaya kibaro lasé mɛn ma ? — Mɛn karan Zaburu 37:10, 11, 29, TMN.
^ § 12 Ni i yé afɛ ka san wa kélén san kɛmɛ kɔnɔdɔ ni san tan ni nanina (1914) walidjiya kuman faranfasi, Mun fɔni Kitabu kɔnɔ ?, kɔnɔ diya 215 haan 218 karan.
Dô la ila lɔnniya kan
DJÔNLU YÉ YAHUWA DIYANAN KÔ KƐLA BII ?
Yahuwa la Sérélu la kawandili baara yé kɛla di ?
Isa tɛrɛ dukolo kan tuma mɛn, a ka kawandili tɔmaséré mɛn yira, an bilani tɔmaséré wô lé kɔ. Isa la kawandili kɛɲan suu dôlu yé mun di ?
min_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn